Kabra Kasay

Kabra Kasay (en ivrit כברה קסאי), nasida el 3 de Ogusto del anyo 1982 en Sudan es una kantadora yisraeliana de orijin etiopiko. Es konosida por modre del Prodjekto Idan Reihel (en ivrit הפרוייקט של עידן רייכל).

Biografiya
Kabra Kasay nasio en un kampamento de refujiados ke se topa en Sudan, en una famiya de djudios de Etiopia ke ivan en su kamino a Israel, aziendo parte de la yamada Operasion Moshe. Kuando finalmente arivaron al payis, en 1983, ya eya era de edad de un anyo, biviendo primeramente en Ma'alot-Tarshiha i diskues en Kiryat Malahi. 

Karriera Musikala
Kuando izo su servisio militar konosio a Idan Reihel. Kantaron endjuntos en munchas basas de la armada israeliana, i kuando eskaparon su servisio militar, kriaron el Prodjekto Idan Reihel, el kualo yuvo un sukseso grande en todo el payis i en Evropa.

Kabra izo parte de la primera temporada de la version israeliana de American Idol, yamada Kohav Nolad, en la kuala eskapo enel ocheno lugar.זמרת של שוקולד. YNet  La su kantika mas konosida era Abayta, Aloh Hazor (en ivrit הביתה, הלוך חזור), ke sinyifika "Verso kaza, ida i abolta".

En Fevrero de 2017 afirmo un kontrato para gravar un disko kon la kaza musikala Capitol Music, la kuala apartiene a Universal Music. L'INCROYABLE DESTIN DE CABRA CASAY, LA VOIX ISRAÉLIENNE VENUE D’AFRIQUE. Cheek Magazine 

 Ver Endemas 
 Kohav Nolad
 Prodjekto Idan Reihel

Referensias

 Atamientos eksternos 
Oja en Instagram de Kabra Kasay

Kateggoría:Kantadores de Israel
Kateggoría:Partisipantes en Evrovisyon
Kateggoría:Kohav Nolad
Kateggoría:Beta Israel